فرانس کا اسرائیلی ڈرون طیارے خریدنے سے انکار

صہیونی حکومت کا بائیکاٹ کرنے کی تحریک کا دائرہ وسیع ہونے کے ساتھ ہی فرانس نے ایک بار پھر اسرائیلی ڈرون خریدنے سے انکار کردیا ہے ۔

خبر کا کوڈ: ۴۲۵۶۳۷

تاریخ: ۱۲ فروردين ۲۰۱۷ - ۱۹:۳۳

رسا نیوز ایجنسی کی قدس نیوز سے رپورٹ کے مطابق، فرانس کی طرف سے صیہونی حکومت کے تیار کردہ ڈرون طیارے کی خریداری سے انکار کر دیئے جانے کے بعد اسرائیل کی سب سے بڑی اسلحہ ساز کمپنی البیت دیوالیہ ہونے کے دہانے پر پہنچ گئی ہے ۔

اسرائیل کی سب سے بڑی اسلحہ ساز کمپنی البیت فرانس کے ساتھ سو ملین ڈالر مالیت کا سودا کرنا چاہتی تھی لیکن فرانس نے صیہونی کمپنی البیت کے ڈرون طیارے خریدنے سے انکار کردیا ۔

صہیونی حکومت کی مصنوعات کا بائیکاٹ کرنے کی مہم چلانے والی تحریک بی ڈی ایس نے بھی فرانس کے اس فیصلے کا خیر مقدم کیا ہے ۔

مذکورہ تحریک کے عہدیداروں نے کہا : فرانس کے اس فیصلے سے یہ ثابت ہو گیا ہے کہ اسرائیلی کمپنی البیت تجارتی لحاظ سے دیوالیہ ہو گئی ہے ۔

واضح رہے کہ صیہونی حکومت کی اسلحہ ساز کمپنی البیت اپنے جدید ہتھیاروں کو فلسطینی علاقوں پر حملہ کر کے ٹیسٹ کرتی ہے اور اس نے بارہا چوتھے جنیوا کنونشن کی خلاف ورزی کی ہے ۔

بی ڈی ایس کے کارکنوں نے اس سے پہلے فرانسیسی صدر کو دو ہزار درخواستیں ارسال کی تھیں جن میں کہا گیا تھا کہ وہ اسرائیل کے ساتھ اسحلہ جاتی معاہدے نہ کریں ۔

بی ڈی ایس کے کارکنوں نے اس سلسلے میں فرانس کے دسیوں شہروں میں ریلیاں بھی نکالی تھیں جن میں صیہونی حکومت کی مصنوعات خاص طور پر ہتھیاروں کے بائیکاٹ کا مطالبہ کیا گیا تھا ۔/۹۸۹/ ف۹۳۰/ ک۲۸۲